钦定古今图书集成/方舆汇编/职方典/第1353卷 > 《封川县志》
## 钦定古今图书集成/方舆汇编/职方典/第1353卷 > 《封川县志》

废封州　梁置成州，隋改封州，省。各志俱谓在县北六里，但明洪武初，以州治为县治，则今县治是也。何谓六里？《旧唐书》云：“封州所治，在封水之阳，隋移州于封川，即今县治。” 然则六里者，隋以前之封州也。

旧封川县　在县西一里。明洪武二年，革封州，入封川县，知县郝清即州署为县署。古柏八株，尚存其五，而旧县今为民居。

旧三舍学　在东山。宋大观元年，编三舍陞贡次第。宣和三年诏罢。

大诰巡司　在文德乡大诰村。元末，同佥行枢密院事李质保障封川，遣土人杨政立寨守之。明洪武十五年裁革。今址尚存。

“荔枝庄　” 在灵州。见《知州田开诗》。

望云台　在登高山，宋州守曹觐筑，以寄《思亲》之意。

五友堂　在县西四十步。宋嘉祐末知州沈清臣建。取“江山风月与己为五” 而名。今为民居。三星堂　在县西十里。旧名“天远堂。” 宋州守曹觐建，后以两部使者交承于此，因易今名。金墉亭　　　、爱山亭　　　、吸江亭　俱在旧封州治东。宋建。

致爽楼　在县西，宋皇祐知州曹觐建。

拱翠楼　在县东

“齐云楼　” “在县北” ，皆宋建。

宅生堂　在县北，知州李允建。

浣花亭　在城外西园，宋封川守沈清臣建。又有“桂岩” 、“知津” 二亭。

旧贺江巡检司　在贺江口，今为市廛。

旧河泊所　在西厢

莫宣卿“读书堂　” 在麒麟山下。

孔训堂　“在县西。” 宋州守孔延之建，以教其子文仲、武仲、平仲。